| **Phascolarctos cinereus** |
| --- |
| Koala (Phascolarctos cinereus)Koala (*Phascolarctos cinereus*) |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Poklasis: | Sterbliniai  *( Marsupialia)* |
| Būrys: | Dvikapliai sterbliniai  *( Diprotodontia)* |
| Šeima: | Koaliniai  *( Phascolarctidae)* |
| Gentis: | *Phascolarctos*  *( Phascolarctos)* |
| Rūšis: | Koala  *( Phascolarctos cinereus)* |

 |
| Binomas |
| ***Phascolarctos cinereus***Goldfuss, 1817 |
| Koalos paplitimasKoalų paplitimas   natūraliai paplitus  įveista |

**Koala** (*Phascolarctos cinereus*) – sterblinių (*Marsupialia*) žinduolis, priklausantis **koalinių** (*Phascolarctidae*) šeimai. Paplitusios Rytų Australijoje.

Ypatybės
--------

Koalos ūgis siekia 60–85 cm, ji sveria 4–15 kg. Laukinėje gamtoje išgyvena iki 15 metų. Kailis tankus, švelnus, pilkos, pilkai rudos spalvos. Beveik visą gyvenimą gyvūnas praleidžia eukaliptų medžiuose. Prisitaikius tvirtai įsikabinanti į šakas. Dėl energijos stygiaus racione mažai juda. Ji maitinasi naktimis ir suėda beveik 500 g lapų, o likusį laiką snaudžia, saugiai įsispaudusi išsišakojime. Kartais ji nulipa žemyn, kad pereitų į kitą medį arba paėsti dirvožemio, žievės ir žvyro virškinimui palengvinti. 

Dauginimosi metu individai baubia vienas kitam, o dominuojantys patinai poruojasi su daugiau patelių negu jaunesni patinai. Nėštumas trunka 35 dienas. Susilaukia vieno, rečiau 2 jauniklių. Atvestas vienas jauniklis įropoja į sterblę, kurioje žindomas 6 mėnesius. Vėliau jis įsikimba į motinos nugarą. Jo pirmasis kietas maistas – motinos išmatos, kurios padeda virškinti maistą ir kuriose yra mikrobų nuo ligų.

Miega nuo 12 iki 22 valandų.

Grėsmės
-------

Dėl kailio paklausos koalos intensyviai medžiotos. XX a. pradžioje jų būta iki kelių milijonų, po intensyvaus medžioklės periodo jų sumažėjo iki kelių šimtų tūkstančių individų. Didelį pavojų joms taip pat kelia gyvenamųjų vietų panaudojimas žemdirbystei, miškų ūkiui arba statyboms. Kartais koalas užpuola šunys, stambūs plėšrieji paukščiai. Daug jų sumažėjo dėl chlamidijų sukeliamos ligos. Užsikrėtusios ja patelės tampa nevaisingomis. Šiomis dienomis ypač daug koalų žūsta iš troškulio, dėl pakitusios eukalipto lapų sudėties, kai lapai nebeturi pakankamai drėgmės, reikalingos koaloms. Krūmynų gaisrai, sausra taip pat prisideda prie populiacijos mažėjimo. Šiems pokyčiams turėjo įtakos klimato kaita.

Galerija
--------

* Koala TasmanijojeKoala Tasmanijoje
* Suaugusi koalaSuaugusi koala
* Patelė su jaunikliuPatelė su jaunikliu

|  |  |
| --- | --- |
|  | **Vikiteka: Koala** – vaizdinė ir garsinė medžiaga  |

Šaltiniai
---------

1. 1 2  „IUCN Red List - Phascolarctos cinereus". IUCN Red list. Nuoroda tikrinta 2021-06-12.
2. ↑  *Koala*. Visuotinė lietuvių enciklopedija, T. XI (Kremacija-Lenzo taisyklė). – Vilnius: Mokslo ir enciklopedijų leidybos institutas, 2007
3. 1 2 3 4 5 6 7  „koala". *Encyclopedia Britannica*. Nuoroda tikrinta 2021-06-12.
4. ↑  IUCN: Koalas and Climate Change Archyvuota kopija 2022-03-10 iš Wayback Machine projekto.
5. ↑  „Koalas and climate change". *www.earthhour.org.au*. Suarchyvuotas originalas 2021-03-07. Nuoroda tikrinta 2021-06-12.
6. ↑   Archyvuota kopija 2021-03-07 iš Wayback Machine projekto.. „Sadly, climate change is changing the composition of water and nitrogen content of their favourite eucalyptus leaves, making them less nutritious and offering less water."